b'\n_START_ARTICLE_\nProgramang pangkalawakan ng Pilipinas\n_START_PARAGRAPH_\nAng programang pangkalawakan ng Pilipinas ay pinasasamunuhan ng maraming pangasiwaan ng gobyerno sa ilalim ng Kagawaran ng Agham at Teknolohiya. Ang mga pangasiwaan na ito ang Pangasiwaan ng Palingkurang Atmosperiko, Heopisikal at Astronomiko ng Pilipinas (PAGASA), Pambansang Pangasiwaan sa Pag-mamapa at Dulugang Kaalaman (NAMRIA) at ang Pambansang Tanggapan para sa Pagtugon ng Sakuna.\n_START_SECTION_\nPangasiwaang Pangkalawakan ng Pilipinas\n_START_PARAGRAPH_\nMay mga mungkahi na gumawa ng isang pinagisang pangasiwaan para sa programang pangkalawakan ng Pilipinas. Ang Batas Kalawakan ng Pilipinas ng 2012 ay layunin na maipairal ang Pangasiwaang Pangkalawakan ng Pilipinas na magiging responsable sa pagaaral ng agham pangkalawakan ng bansa.\n_START_SECTION_\nProgramang Satelayt\n_START_PARAGRAPH_\nAng Mabuhay Philippines Satellite Corporation ay nakuha ang satelayt Indones, ang Palapa B-2P mulas Pasifik Satelit Nusantara. Ang satelayt ay inilipat sa isang bagong puwang orbital noong Agosto 1, 1996. Ang bagong pangalan ng satelayt ay Mabuhay at ang naging unang satelayt ng bansa na nasa orbita._NEWLINE_Ang unang satelayt na ipinadala ng Pilipinas sa kalwakan ay ang Agila-2, na may tulong sa Tsina. Ang satelayt na pangkomunikasyong ay ipinadala sa kalawakan sa pamamagitan ng Long March 3B sa Xichang Satellite Launch Center noong Agosto 19, 1997._NEWLINE_Plano ng Kagawaran ng Agham at Teknolohiya na ipadala sa kalawakan ang unang microsatelayt ng bansa sa Hulyo 2016 sa tulong ng Pangasiwaan ng Pagsasaliksik Erospesyal ng Hapon. Ang pagsisikap ay bahagi ng programa ng bansa ukol sa pagtugon sa sakuna. Isang himpilang tagatanggap ay ipapatayo rin sa bansa.'